Source: http://atv-sport.net/viewtopic.php?f=31&t=9994
Timestamp: 2020-06-03 00:24:52+00:00
Document Index: 1135401

Matched Legal Cases: ['§32', '§32', '§ 35', '§ 35', '§ 1', '§ 4']

ATV-Sport.net • Vaata teemat - Maaomaniku pass
Maaomaniku pass
Postitas lol » 26 Veebr 2015, 08:43
http://maaleht.delfi.ee/news/maamajandus/mets/vooral-maatukil-mootorsoidukiga-viibides-peab-nuud-kaasas-olema-must-valgel-lubataht?id=70876971
Nüüd siis sedasi, et ATV külge tuleb lisaks snorklile leiutada ka diplomaadi kohver kus saab veekindlat kanda kõik vajalikud dokumendid.
EW isikutunnisus
Psühiaatri soovituskirjad,
Maaomaniku luba,
Elukindlustus,
Elundidoonori paberid,
Info kiirabile(vregrupp, alergiad, kasutavad ravimid)
juhtimisõigust kinnitavad paberid
sõidupäevik(juhul kui oled juriidiline ATV)
kindlustuse paberid
mõned tühjad paberid(äkki on vaja midagi seletuskiri teha metsas)
FFS INIMESED, MIKS TE ELATE OMA ELU NII KEERULISEKS?
Re: Maaomaniku pass
Postitas Amigo » 26 Veebr 2015, 08:58
lol kirjutas: http://maaleht.delfi.ee/news/maamajandus/mets/vooral-maatukil-mootorsoidukiga-viibides-peab-nuud-kaasas-olema-must-valgel-lubataht?id=70876971
Seadusi võtavad vastu need, keda me ise oleme valinud. Nii et mõtle selle peale kui valima lähed
Postitas no fear » 26 Veebr 2015, 09:20
Ma valisin ära.
Lisaks veel kirja, mille on saatnud vastavasisulise punkti sisseviimiseks seadusesse notar Priidu Pärna, kes on omanike keskliidu juhatuse esimees...seega kui ATV omanikud mõtlevad nats, siis nad enam sinna notaribüroosse jalga ju ei tõsta! Või olen ma millestki valesti aru saanud?
Aga siit siis kiri...
Ettepanekud kskkonnaseadustiku üldosa seaduse
muutmise eelnõu (771 SE) kohta
Eesti Omanike Keskliit tänab keskkonnakomisjoni, et kaasasite meid keskkonnaseadustiku üldosa seaduse muutmise eelnõu (771 SE) arutelu juurde. Vastavalt 17.11 komisjoni istungil kokkulepitule edastame oma ettepanekud keskkonnaseadustiku üldosa seaduse täiendamiseks.
Esmalt väljendame veelkord kahetsust, et keskkonnaseadustiku üldosa seaduse igameheõiguse sätted kehtestati omanike organisatsioonide arvamust kuulamata ning kakskümmend aastat kehtinud ja väljakujunenud kord võõral maal liikumise osas on piisavalt põhjendamata asjaoludel ümber korraldatud. Lisaks kinnisvaraomanike öörahule on selle muudatusega rikutud ka õigusrahu. Uus seadus toob kahjuks veelgi rohkem kaasa maavalduste sildistamist ning ümbritseva keskkonna „reostumist“ infokandjatega.
Meie ettepanek on lähtuv eesmärgist leevendada uue korra mõjusid maaomanikele ning vältida seaduse tõlgendamisega seotud (kohtu)vaidlusi. Nimelt lubab keskkonnaseadustiku üldosa seaduse §32 eelduslikult viibida võõral kinnisasjal ning paragrahv kehtestab mitmeid piiranguid selles osas (koerte lõostamise kohustus, kodurahu häirimise keeld jne). Peame oluliseks, et seadus sätestaks ka selge reegli võõral kinnisasjal viibimise osas mootorsõidukitega, kuna need võivad põhjustada olulisi mõjutusi omandile. Kui igameheõigusena käsitletakse kõigi ühiskonnaliikmete võimalust võõrast omandit kasutada ööpäevaringselt, siis ei pea see ometi tähendama võimalust piiranguteta liigelda võõral omandil autode, ATV-de, traktorite jms-ga. Mootorsõidukitega liikumiseks tuleb kasutada selleks ettenähtud avalikke teid või avalikult kasutatavaid erateid. Liiklusseaduse kohaselt mootorsõidukiks ei loeta mootoriga jalgratast, pisimopeedi, maastikusõidukit, trammi ega sõidukit, mille valmistajakiirus on alla kuue kilomeetri tunnis.
Eesti Omanike Keskliit teeb eelnevast tulenevalt ettepaneku lisada keskkonnaseadustiku üldosa seaduse §32 lõikesse 4 järgmine lause:
„Võõral maatükil võib mootor- või maastikusõidukiga viibida üksnes maatüki omaniku loal.“
Loodame väga, et rahvaesindajad algatavad selle muudatusettepaneku. Samas toetame Eesti Erametsaliidu poolt juba esitatud täiendusi võõral maal telkimise reguleerimise osas.
Samuti saatis Eesti Erametsaliit samasuguse kirja, et selline punkt sisse viiakse...
3. Keskkonnaseadustiku üldosa seaduse muutmise ja sellega seoses teiste seaduste muutmise
seaduse eelnõu (771 SE)
Istungil toimus arutelu, mille käigus arutati komisjonipoolsete muudatusettepanekute esitamist eelnõule
(771 SE). Pikemalt peatuti Eesti Erametsaliidu 24.11.2014. a ettepanekutel täiendamaks
keskkonnaseadustiku üldosa seaduse § 35 lõiget 1 ja tühistada keskkonnaseadustiku üldosa seaduse § 35
lõiked 2 ja 3. Pärast elavat arutelu tegi komisjoni esimees ettepaneku mitte esitada komisjonipoolset
muudatusettepanekut eelnimetatud sätete muutmiseks ja tühistamiseks. Komisjoni esimehe ettepanek
leidis toetust (poolt 5, vastu 3, erapooletuid 0). Seejärel asuti komisjonipoolsete muudatusettepanekute
esitamise üle otsustamise juurde.
3.1 Esitada eelnõule (771 SE) komisjonipoolsed muudatusettepanekud järgmises sõnastuses:
3.1.1 Täiendada § 1 enne punkti 1 punktiga (uus punkt 1) järgmises sõnastuses, muutes järgnevate
punktide numeratsiooni:
„1) paragrahvi 32 täiendatakse lõikega 2 järgmises sõnastuses: 1
„(2 ) Käesoleva paragrahvi lõikes 2 nimetatud loa olemasolu ei eeldata mootor- või maastikusõidukiga 1
võõral maatükil viibimise puhul.“;“
Postitas d.vin » 26 Veebr 2015, 09:50
siis ju lihtne ,kaks päeva enne sõidad ümbruses kõik talud läbi korjad A4 alkirjasid täis , ja siis sõida nii et halb hakkab.
Ei sõida kiiresti ,vaid lendan madalalt ..
Tööriistad ja tarvikud .
Liitunud: 07 Dets 2013, 18:15
Asukoht: türi paide järva-jaani ;)
Postitas Amigo » 26 Veebr 2015, 10:25
TEESEADUS § 4. Avalikult kasutatav tee ja eratee
(1) Avalikult kasutatavad teed on riigimaantee, kohalik maantee ja tänav.
(2) Eratee on rajatis, mida võib kasutada üksnes tee omaniku loal....
Enamus põlluvaheteed, metsateed ja isegi paljud külavaheteed on eraomandis ning kohaliku võimuga leping tegemata tee üldkasutamiseks.
Postitas Amigo » 26 Veebr 2015, 11:24
Tegelikult sõltub loa küsimise vajadus antud rajoonis sellest, kui palju sitta on ATV-d kokku keeranud seal sõites. Kui sõita mööda sihte ja kraavikaldaid, kus enne on veetud traktoriga metsa, vaevalt siis keegi midagi ütleb.
Ärge ronige põldude peale olenemata sellest, mis seal kasvab või isegi kui ei kasva.
Ärge tehke metsateedel "ussi", see hakkab väga teravalt silma ja teeb tigedaks.
Ärge tehke "kannakat" kui väljute sihi pealt kattega teele
Ärge lammutage kraavikaldaid nii, et see takistab vee liikumist
Ärge tehke teistele seda, mida te ise ei tahaks, et teile tehteks
Postitas Ain » 26 Veebr 2015, 11:35
sõites teedel, sh. metsateedel tuleb lähtuda eelkõige liiklusseadusest. See kellele see tee kuulub ei ole kellegi asi. Kui omanik on sinna pannud ette nõuetekohase keelava märgi siis on asi teine.
Postitas Amigo » 26 Veebr 2015, 12:14
Ain kirjutas: sõites teedel, sh. metsateedel tuleb lähtuda eelkõige liiklusseadusest. See kellele see tee kuulub ei ole kellegi asi. Kui omanik on sinna pannud ette nõuetekohase keelava märgi siis on asi teine.
Päris nii see ei ole ja erateele märgi panemine on soovituslik, mitte kohustuslik
Avalik tee – riigi või kohaliku omavalitsuse omandis olev tee, mis on kasutatav igaühe poolt.
Avalikult kasutatav tee – avalik tee ning eratee, mis on määratud avalikuks kasutamiseks, st tee, mis on kasutatav igaühe poolt.
Eratee – tee, mis kuulub füüsilisele või juriidilisele isikule ning mida võib ilma omaniku loata kasutada ainult seadusega määratud juhtudel.
Lohusuus on üks teelõik, mille kohalik rikkur ära ostis. Ta ei saanud keelata seal liiklemist, küll aga pani teepeale ette tõkkepuu- tahad läbi sõita, tee tõke lahti, sõidad läbi, paned kinni ja nii ongi.
Aga asi polegi selles, et kelle tee või kellel õigus. See uus seadus on nii laialivalguv, et põhimõtteliselt saab igat metsateel liikujat mingilmoel karistada.
Postitas Ain » 26 Veebr 2015, 12:24
ära aja asja nii keeruliseks! Juht lähtub liiklusseadusest. Juhil ei ole ees koguaeg maakaarti kus kirjas kes on omanik. Juht vaatab liiklusmärke. Ja liikleb vastavalt nende järgi. Kui on tee, metsatee siis seal võib üldjuhul liigelda, kui ei ole paigaldatud vastavat keelumärki. Lugege liiklusseadust:
81) tee on jalakäijate või sõidukite liiklemiseks avatud rajatis või maaomaniku poolt liikluseks ettenähtud muu ala. Tee koosseisu kuuluvad ka teepeenrad, eraldus- ja haljasribad. Olenevalt pealiskihist jagunevad teed kattega teeks, kruusateeks ja pinnasteeks. Kattega tee on tsemendi, tuha või bituumeniga töödeldud materjalist kattega (asfalt-, tsementbetoon- või muu selline kate) ning kiviparketi ja munakivisillutisega tee. Kruusatee on kruusast, kruus- või killustikliivast või killustikusõelmetest tee. Pinnastee on põllu-, metsa- või muu selline pealiskihita tee, mis on teeks rajatud või sõidukite liikumise tulemusena selleks kujunenud;
Postitas Amigo » 26 Veebr 2015, 12:55
Ain kirjutas: ära aja asja nii keeruliseks! Juht lähtub liiklusseadusest. Juhil ei ole ees koguaeg maakaarti kus kirjas kes on omanik. Juht vaatab liiklusmärke. Ja liikleb vastavalt nende järgi. Kui on tee, metsatee siis seal võib üldjuhul liigelda, kui ei ole paigaldatud vastavat keelumärki. Lugege liiklusseadust:
Ei aja asja keeruliseks ja Liiklusseadust loen ka, aga kes meist on ekspert ja silmas pidasin just selliseid teid:
Pinnastee on põllu-, metsa- või muu selline pealiskihita tee, mis on sõidukite liikumise tulemusena selleks kujunenud;
Metskondadesse on juba saadetud kirjad uue seadusemuudatusega ja kindlasti on sellel mingisugused tagajärjed, eks aeg näitab.
Postitas Ain » 26 Veebr 2015, 13:05
see viimane lõik mille välja tood ongi mitmeti mõistetav. Aga see on juba iga juhtumi puhul erinev. Kui sõidad pinnasteel siis Sina teed ju kõik õigesti. Lihtsalt pead pädevalt suutma põhjendada et tegu on ikka teega. Kui maaomanikule see ei meeldi siis ta paigaldab sinna nõuetekohase keelumärgi. See ei ole kohustuslik, aga kui ta ei soovi et seal liigeldakse siis pole tal muud võimalust. Ja ei aita ka see kui paigaldab mingi papist sildi kuhu joonistatud keelumärk....mida tihti tehakse. Selliseljuhul võiks sellisele maaomanikule ulatada ka ise joonistatud 100 eurose rahatähe kompensatsiooniks
Postitas Simsik » 26 Veebr 2015, 13:18
No ma ei tea varsti ei saa enam kuskil mojal sõita kui ainult mööda linnavahe ja mööda kruusa. Riik aina tõmbab koomale.Kuradi part lendab üle! Nii Siia tuleb looduskaitse ala! Põllupeal jänesed paarituvad. Siia tuleb hoiuala!
Mida kuradit! Ma ei tea! rmk tegi jalgsi ja veloga matkajatele matka raja! Kurat tehku siis atv meetsele/naistele ka midagi.
Eks ma vaatan palju ma sellest kinni pean. Mõne normaalse inimesega võib ju rääkida ka. Aga no mida sa räägid kui juba õuepeale jõudes koerte ja kaigastega kallale tullakse.
Palju selle seadusega midagi muutub ? EI tea. Numbrimärgile kott ümber kui kuskil müttamas ja asi ants!
Hydroscand aitab voolikutega..
Liitunud: 01 Aug 2014, 08:53
Postitas lol » 26 Veebr 2015, 13:22
Ain kirjutas: Selliseljuhul võiks sellisele maaomanikule ulatada ka ise joonistatud 100 eurose rahatähe kompensatsiooniks
Postitas Amigo » 26 Veebr 2015, 13:50
Kõik seadused on kuidagitpidi väänatavad . Liiklusmärkide kuju ja paigalduse kohta on seadus, aga eramaa tähistamise kohta ühtne silt puudub. Nii et kui metsatee ääres on papist märk nt "ERAVALDUS" ja kui seal all on ka tel. number(ei pea olema) siis on tegemist eravalduse märgistamisega ja peab luba küsima.Sellised need seadused on.
Kunagi Eesti Vabariigi algusaastatel kui muudeti Kriminaalkoodeks Karistusseadustikuks, sattus sinna selline tekst : "Teise inimese tapmise eest...". Kohe tekkis küsimus: aga esimese eest
Postitas Simsik » 28 Veebr 2015, 07:05
Kurat! Kui tee on kaardipeal olemas siis peaks ju olema okei? Ma siin oma lolliaruga mõtlesin! Kui ma sõidan tee peal ja tekib probleem maaomanikuga! See kutsub mulle pollari! Seletan siis, et polnud märke ja asju ja sõitsin mööda teed ! No siis peaks ju korras olema!
Maa omaniku nime ja kontakti saab minu arust teada ju ainult tasuliselt! Niiet seda maa omaniku teada saada on paras kamm ka ju! Siis pole nr õige jne.
Postitas LauriJ » 28 Veebr 2015, 09:48
Amigo kirjutas: Lohusuus on üks teelõik, mille kohalik rikkur ära ostis. Ta ei saanud keelata seal liiklemist, küll aga pani teepeale ette tõkkepuu- tahad läbi sõita, tee tõke lahti, sõidad läbi, paned kinni ja nii ongi.
Sealkandis isegi 2 sellist teed. Üks on Kalmakülas, tõkkepuu ees ja omanik on ikka korralik M-kuubis. Teine on Lohusuust läbi sõita metsade vahel ja tolle omanik täitsa norm ja mõistlik mees.
Huvitav, kuidas RMK maadega on? Kui sõidan mõnd väljaveo teed pidi näiteks.
Postitas Ain » 28 Veebr 2015, 10:08
asja tuleb võtta mõistusega! Sõida mõistusega ja kui tekkib probleem siis tegeled sellega. Kui on tee ja märki pole siis sõidad. Kui on tegu metsatee või pinnasteega, kus aimatavad jäljed siis ilmselt probleemi tekkimisel läheb vaidluseks ja võidab see kellel parem argumenteerimisoskus ja fantaasia..Näiteks nii nagu kiiruseületamiste vaidlustamisel- vaieldakse komade, punktide ja ilmaolude üle..mitte selle üle kas kiirust ületati või mitte.
Kui asju võtta nii mustades värvides nagu osad siin püüavad näidata, siis tegelikult ei tohiks te sõita ka Tallinna linnas ega Tallin-Tartu maanteel....sest teil ei ole selleks maaomaniku luba. Esimesel juhul siis Tallinna linnalt ja teisel juhul riigilt.
Postitas Amigo » 28 Veebr 2015, 10:20
Osad on praegu teatud ürituse jaoks radasid tegemas ja seoses sellega puutuvad vähe ligemalt nende probleemidega kokku. Inimesi on igasuguseid, maaomanikke erinevaid ,ATV-ga sõitjaid igasuguseid. Mis aga puutub Tallinn-Tartu maanteel sõitmisse ,siis oleks Sul küll viimane aeg Liiklusseadust lugeda ja ei teeks paha ka eelnevad postitused veelkord läbi lugeda. Edu !
Postitas Hunt » 28 Veebr 2015, 10:21
Kas on netist saadaval kaarti, kus maaomanikud kirjas... Et on olemas kaardid, kus maaükid triibutatud ja nummerdatud, aga on need eramaad või riigi tükid?
Postitas Amigo » 28 Veebr 2015, 10:37
Hunt kirjutas: Kas on netist saadaval kaarti, kus maaomanikud kirjas... Et on olemas kaardid, kus maaükid triibutatud ja nummerdatud, aga on need eramaad või riigi tükid?
Maa-ameti kaardi pealt saab pea kõik asjad teada- Ülalt vasakult avad paneeli "kaardikihtide valik ja legend" ja paned "LÄHIAADRESS",saad teada maaomaniku. Paremalt ülalt saad maanteeinfo või looduskaitse või...mida iganes. Enam-vähem kõik asjad olemas.
http://xgis.maaamet.ee/xGIS/XGis?app_id=UU82&user_id=at&bbox=528043.193336486,6567228.07707982,529211.225980223,6568223.95071711&setlegend=FUUKAT102_82=0,FUUKAT103_82=1&LANG=1
Postitas isantija » 28 Veebr 2015, 10:39
Teil on ikka mure, poogen
Sõidame
Ega te nüüd hirmul pole ometi?
Postitas Simsik » 28 Veebr 2015, 10:50
Mul siin tööjuures üks metsandusega tegelev seltsimees näitas gpsi peal sellist kaarti kus olid ka katastri nrid ja maatüki piirid peal. Olevat lasnud panna. Kus? Ei tea .
Postitas Hunt » 28 Veebr 2015, 10:51
Ma tahan teada, kellega ma oma raja peal vaidlema pean... et peab ikka kindlate argumentidega vastase nurka suruma, või siis kraavi
Postitas Simsik » 28 Veebr 2015, 10:54
Nurgaga läheb vast metsavahel keerukaks aga kraavid on alati teretulnud
Kui see sell mul kunagi siia jälle satub võin uurida:)? mul see plaan ka enesel neid asju oma "GPS" saada
Postitas Hunt » 28 Veebr 2015, 11:02
Ma tahaks ka GPSi saada kaarti, kus need maapiiride jooned peal ja omanikud.. siis vaatad, et näe nabrimees tuleb, tõmbad kähku 20m edasi järgmise mehe krundile Või riigi maale, riik on meie oma ju